STED+SANS

Virklund Skole

Tekster af 6.B

HVAD NU HVIS

Hvis Virklund ikke fandtes, så ville chokolade være meget surt.

Hvis Jorden gik under, så ville alle grine.

Hvis Virklund Skole ikke var her, så ville vi slå hinanden ihjel.

Hvis Paradisvejen førte til paradis, så ville ingen spise mad.

Hvis min mor var med i TV2, så ville jeg være på månen.

Hvis Marienlyst lå på et bjerg, så ville jeg kunne gå på vandet.

Hvis Virklund lå i København, så ville Paradisbakken hedde Tivoli.

Hvis Mads ikke boede i Virklund, så ville tiden gå baglæns.

Hvis Virklund lå i USA, så ville Nanna elske alle i verden.

Hvis der lå en krokodille i min seng, så ville alle blive syge.

Hvis min far kun kunne sige »nej«, så ville jeg ikke kunne lide dig.

Hvis der ikke var en skov i Virklund, så ville alt levende dø.

Hvis træerne var blå, så ville græsset være sort.

Hvis Virklund vendte på hovedet, så ville man kunne hoppe 30 meter.

Hvis alle var fortællere, så ville min kat gå i søvne.

Hvis julemanden boede i Virklund, så ville alle have en elefant.

Hvis man havde fem øjne, så ville fuglene falde ned fra himlen.

Hvis jeg var en ko, så ville alle heste tabe håret.

Hvis Silkeborg ikke fandtes, så ville alle former for skrift blive glemt.

Hvis der ikke var mobning, så ville citron smage som ostepops.

Hvis der gik ild i skolen, så ville navneordene falde ned.

Hvis alt kunne snakke, så ville min lærer skrige.

\*

VIRKLUND

I Virklund spiller jeg computer.

I Virklund er søerne grønne.

I Virklund må man ikke tisse i hækkene.

I Virklund kan en kommode synge.

I Virklund hopper ure.

I Virklund løber køerne.

Jakob

\*

KAN MAN BO I EN TØRRETUMBLER?

Mine bedsteforældre bor i en tørretumbler. Det har de gjort så langt tilbage, jeg kan huske. Min bedstefar plaprer altid løs om sølvpapir og gamle ordsprog. For eksempel at en blæksprutte i baghaven er bedre end ti på taget. Helt bagerst i deres tørretumbler er der noget, der hedder baglinjen. Hvis man krydser den, må man aldrig komme på besøg igen.

William

\*

VIRKLUND

I Virklund sover vi om dagen.

I Virklund må man kun gå med klipklappere.

I Virklund løber alle mødre klokken tolv.

I Virklund er vi allesammen mega sjove.

I Virklund viser vi vores hus til alle.

Clara

\*

DRØMMEN

Jeg drømte om en kat

der læste i en bog

og om et æbletræ

der gik med en trøje

og om tre små drenge som spillede bold

med en kæmpe!

Mads R.

\*

ZEBRA

I Virklund rider alle rundt på en zebra. Min zebra hedder »Tøjklemme«, og den elsker regnbuer. Jeg kigger op på den blå himmel og ser et flyvende møbel.

Nanna

\*

VIRKLUND

I Virklund tæsker alle hinanden.

I Virklund løber alle ind i et træ.

I Virklund er alle glade.

I Virklund må man ikke råbe.

I Virklund tester man hinanden.

I Virklund ser man blåt.

Marcus

\*

HJERTEBLADET

Jeg drømte, at jeg stod på en ø med træer, og hvert træ havde ét blad på sig. Et af bladene lignede et hjerte. Imens jeg kiggede på det, sprang en delfin op og ned i vandet, og imens alt dette skete, småregnede det fra lysegrå skyer. En dråbe ramte hjertebladet og trillede lige så stille af og ramte jorden.

Nikita

\*

VIRKLUND

I Virklund er der mange enhjørninger.

I Virklund må man kun spise slik.

I Virklund kan lygtepælene tale.

I Virklund springer alle mennesker rundt.

I Virklund danser træerne.

I Virklund skriver man aldrig stile.

Nanna

\*

DRENGEN PÅ REGNBUEN

Jeg drømte, at jeg så en regnbue, og på toppen af regnbuen var der en vandhane. Jeg gik op på regnbuen i mine gummistøvler. Der var en god udsigt deroppefra. Jeg drak noget vand fra vandhanen, men så så jeg et hus, der var bygget af mursten, og dér boede jeg et par dage, og så gik jeg videre.

Andreas

\*

ANSJOSLUT

I Virklund må man sige ansjos.

I Virklund kan man træde i en hundelort.

I Virklund kan man se en hval.

I Virklund kan alle spille lut.

I Virklund er der mange svin.

I Virklund er alle o.k.

Albert

\*

VINTERGÆKKEN

I går så jeg en fantastisk vintergæk. Den var så flot, at jeg tog et billede af den og lavede et puslespil. Det puslespil hang jeg på mit køleskab. Senere tegnede min lærer en vintergæk på vores tavle. Men timen blev hurtigt færdig. Bagefter skulle jeg have hjemkundskab, hvor jeg glemte mit forklæde.

Christine

\*

VIRKLUND

I Virklund er vi meget seje.

I Virklund må vi gerne lege i skoven.

I Virklund kan vi jodle på spansk.

I Virklund gør vi, hvad vi vil.

I Virklund får vi tit jordbær på havregrøden.

I Virklund vil alle være toiletdesigner.

Johanne

\*

CYKELTUREN

Det er forår, solen skinner og fuglene synger.

Mig og min familie er ude at cykle i skoven. Det gør vi tit. Vi bliver nogle gange kaldt for »Patruljen«, fordi vi holder godt sammen. Vi kigger på bøgeblade og får chokolade i pauserne.

Vi har alle hjelme på for at beskytte hovederne.

Maria

\*

VIRKLUND

I Virklund startede folk med at svæve.

I Virklund må folk først starte med at flyve.

I Virklund skal man herefter svømme.

I Virklund er alle folk skeptiske over for svømning.

I Virklund ville alle hellere flyve, hvis det stod til dem.

I Virklund tør man ikke sige det, fordi så springer folk på én.

Sebastian

\*

EN FORFÆRDELIG AFTEN

Du så, at jeg gik i seng om aftenen. Du sad og kiggede ind. Månen skinnede. Du rejste dig fra dit bord og kiggede ind på dit værelse. Du gik udenfor for at finde en sten, men der var ingen. Du sad uden nogen sten og kiggede ned i jorden.

Søren

\*

VIRKLUND

I Virklund synger folk med H hele tiden.

I Virklund må de grønne folk kysse dem, hvis navn begynder med G.

I Virklund gør man sig meget i bogstaver.

I Virklund gynger bilerne, og kattene får stress.

I Virklund vil folk være psykolog.

I Virklund er folket sure på giraffer.

Maria

\*

DRØMMEFABEL

Jeg drømte, jeg var med i en fabel. Et smukt sted langt herfra. Dér hvor man kan høre fuglene synge om aftenen og se elefanterne tage deres morgenbad. Dér hvor man kan spise lakrids i stedet for appelsiner og chokolade i stedet for rugbrød. Det var dejligt at være med i en fabel.

Clara

\*

MINE BEDSTEFORÆLDRE

Mine bedsteforældre bor langt herfra, de bor i livstræets rod. Min bedstemor er meget stor og bruger dagen på at spise olivenolie og putte blyanter i en blyantsholder. Min bedstefar er en skør mand. Han sidder i sin gyngestol dag og nat og råber efter bøgebladssuppe.

Johanne

\*

VIRKLUND

I Virklund er alle seje.

I Virklund må man spise chips.

I Virklund kan alle få et job.

I Virklund vil jeg sove.

I Virklund drømmer vi om skumfiduser.

I Virklund sover dyrene.

William